Only by the Night

Only by the Night – ketvirtasis amerikiečių roko grupės „Kings of Leon“ studijinis albumas, išleistas 2008 m. rugsėjo 19 d. Jam pristatyti išleisti penki singlai: „Sex on Fire“, „Use Somebody“, „Revelry“, „Notion“ ir „Crawl“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 220 tūkstančių kopijų ir jis debiutavo pirmojoje albumų reitingo vietoje, tampant antruoju grupės įrašu, pasiekusiu šią viršūnę. 2012 m. spalio mėnesio duomenimis, visame pasaulyje parduota per 6,2 milijonai albumo kopijų.

2009 m. vykusiuose „Grammy“ apdovanojimuose daina „Sex on Fire“ laimėjo apdovanojimą už geriausią grupinį roko atlikimą bei buvo nominuota geriausios roko dainos kategorijoje, o pats albumas – geriausio roko albumo. Sekančiais metais, daina „Use Somebody“ laimėjo apdovanojimus už metų įrašą, geriausią roko dainą bei geriausią grupinį roko atlikimą, taip pat nominuota metų dainos kategorijoje.

 Dainų sąrašas 

 Išnašos 

Kategorija:2008 albumai
Kategorija:Kings of Leon albumai